[pic] | COMISIA COMUNITĂŢILOR EUROPENE |

Bruxelles, 24.4.2008

COM(2008) 224 final

RAPORTUL COMISIEI CĂTRE PARLAMENTUL EUROPEAN, CONSILIU ŞI CURTEA EUROPEANĂ DE CONTURI

Raport anual privind gestiunea financiară a Fondurilor europene de dezvoltare (FED) 7-9 în 2007 {SEC(2008)518}

CUPRINS

1. Introducere 3

2. Evenimente importante în 2007 3

3. Date importante 4

4. Situaţia financiară a FED 7-9, la sfârşitul anului 2007 5

5. Aplicarea programelor ACP în timp util şi în mod eficace: realizări în raport cu obiectivele propuse în 2007 5

5.1. Creşterea calităţii, impactului şi durabilităţii programelor 5

5.2. Acordarea mai rapidă a ajutorului 8

5.2.1. Menţinerea unor RAL generale stabile 10

5.2.2. Distribuirea uniformă a angajamentelor de-a lungul anului (pentru evitarea „supraîncărcării” la sfârşit de an) 12

5.2.3. Stabex 12

5.3. Coordonarea şi armonizarea operaţiunilor cu alţi donatori 12

5.4. Asigurarea unui mediu eficace din punct de vedere al controlului şi al responsabilităţii 13

5.5. Punerea în aplicare a unei politici active în domeniul resurselor umane şi îmbunătăţirea procedurilor interne 15

1. INTRODUCERE

Prezentul raport răspunde obligaţiei Comisiei de a raporta în fiecare an cu privire la gestiunea financiară a FED, obligaţie prevăzută în articolele 96 alineatul (2) şi 102 teza a doua din Regulamentul Financiar[1] aplicabil celui de-al nouălea Fond European de Dezvoltare (FED).

Cifrele utilizate pentru obiectivele de performanţă ale EuropeAid şi raportarea OCDE-CAD exclud dezangajările şi ordinele de recuperare, astfel încât acestea corespund unor valori brute şi nu nete. De asemenea, valorile utilizate în această secţiune şi în anexă sunt valori brute, dacă nu se specifică altfel.

2. EVENIMENTE IMPORTANTE ÎN 2007

2007 a reprezentat un an special pentru gestiunea FED de către EuropeAid deoarece activitatea sa a fost influenţată, în mare parte, de necesitatea angajării complete a resurselor celui de-al 9-lea FED înainte de sfârşitul anului 2007.

În mai 2005, Consiliul a fixat data de 31.12.2007 drept termen limită pentru angajarea fondurilor celui de-al 9-lea FED. Această decizie este cunoscută sub numele de „clauză de caducitate”[2]. Au fost prevăzute excepţii pentru fondurile Stabex şi pentru cheltuielile de funcţionare[3].

În mai 2007, Consiliul de Miniştri ACP-UE a hotărât cu privire la alocarea unei părţi din pachetul rezervei celui de-al 9-lea FED, iniţial consacrat dezvoltării pe termen lung, în favoarea pachetelor B consolidate, programelor ACP FLEX, Instrumentului financiar pentru pace în Africa şi Fondului fiduciar pentru infrastructură.

În noiembrie 2007, Consiliul a autorizat o prelungire a termenelor pentru deciziile de finanţare a iniţiativelor, conform documentelor unice de programare ale ţărilor şi teritoriilor franceze de peste mări (TTPM), precum şi pentru veniturile provenind din dobânzile FED[4].

În 2007, ca urmare a deciziilor Comisiei în contextul revizuirilor finale ale celui de-al 9-lea FED, EuropeAid a fost invitat să implementeze reajustările alocărilor între ţări, regiuni şi sectoare.

Comisia s-a conformat tuturor implicaţiilor „clauzei de caducitate”, în special privind următoarele:

1. dezangajarea tuturor fondurilor care nu sunt necesare până la sfârşitul lunii martie 2007, pentru a face aceste fonduri disponibile pentru o nouă angajare înainte de sfârşitul anului;

2. prezentarea tuturor programelor care angajează alocările regionale şi pentru ţările din pachetul A, în vederea emiterii unui aviz din partea Comitetului FED, până la sfârşitul lunii iulie 2007;

3. pregătirea în vederea unei decizii, cu respectarea termenului stabilit de „clauza de caducitate”, a noilor programe identificate ca prioritare prin decizia Consiliului de Miniştri ACP-UE din mai 2007.

Astfel, a fost posibilă angajarea tuturor resurselor celui de-al 9-lea FED înainte de sfârşitul anului 2007, cu excepţia ţărilor şi teritoriilor franceze de peste mări (TTPM) şi a veniturilor provenind din dobânzile FED, astfel cum autorizează Decizia 2007/792/CE. Este pentru prima dată când un FED a fost angajat în totalitate înainte de intrarea în vigoare a FED-ului următor.

În 2007, DEV a finalizat procesul de programare în cadrul celui de-al 10-lea FED pentru 51 de documente strategice naţionale/programe indicative naţionale, corespunzătoare unei sume de 8,7 miliarde de euro şi reprezentând 65% din fondurile planificate alocate ţărilor. Finalizarea programării pentru alocaţiile restante este preconizată pentru 2008, în timp ce intrarea în vigoare a celui de-al 10-lea FED este prevăzută, cel mai devreme, pentru iunie 2008.

3. DATE IMPORTANTE

- Obiectivele financiare pentru 2007 – Comisia şi-a îndeplinit cvasitotalitatea obiectivelor financiare, depăşindu-şi ţintele fixate pentru angajările şi contractele globale. Pentru prima dată, un FED a fost angajat în totalitate înainte de intrarea în vigoare a FED-ului următor.

- Plăţile FED au atins un nivel record (2,92 miliarde) dar au fost afectate de deficite de flux numerar. Creşterea ritmului plăţilor FED în ultimii ani presează statele membre să-şi accelereze ritmul contribuţiilor. În 2007, unele state membre şi-au manifestat deja reticenţa cu privire la solicitările de creştere a contribuţiilor financiare, existând riscul apariţiei în 2008 a unui deficit de flux numerar.

- Controalele şi procedurile interne – FED-ul trebuie încă să fie integrat în sistemul comun de informaţii RELEX (CRIS). În plus, introducerea sistemului ABAC-FED a fost din nou amânată până la începutul lui 2009.

- Personalul – în urma evaluării de către EuropeAid a volumului de lucru, în 2007 au putut fi recrutaţi la sediul AIDCO 11 agenţi contractuali suplimentari. Cu toate că aceasta a atenuat problemele legate de deficitul de personal, volumul de lucru individual în cadrul Direcţiei EuropeAid rămâne ridicat, în comparaţie cu alte zone geografice. Delegaţiile din statele ACP au continuat să-şi desfăşoare activitatea cu efective reduse.

4. SITUAţIA FINANCIARă A FED 7-9, LA SFÂRşITUL ANULUI 2007[5]

Tabelul următor prezintă situaţia financiară generală a FED 7-9, la sfârşitul anului 2007. Anul 2006 a fost închis cu suma de 3,16 miliarde euro încă neangajată, în timp ce la închiderea lui 2007 a rămas o sumă reziduală de 49 milioane euro (aproape de 0,001% din fondurile alocate).

Tabelul 1: Situaţia financiară a FED 7-9, la sfârşitul anului 2007 (MEUR) |

Fonduri alocate statelor ACP şi TTPM (în cadrul FED)[6] | Fonduri angajate | Fonduri cheltuite | Fonduri/angajamente restante |

7-8 | 9 | Total 7-9 | Fonduri neangajate | Angajamente necheltuite (RAL) | Total fonduri restante necheltuite |

A | B | C(A+B) | D | E | F(C-D) | G(D-E) | H(F+G) |

21 422,27 | 15 906,38 | 37 328,65 | 37 279,37 | 26 699,96 | 49,28 | 10 579,40 | 10 628,69 |

Fondurile de 49,28 milioane euro neangajate sunt resursele disponibile pentru finanţarea excepţiilor prevăzute de „clauza de caducitate”.

5. APLICAREA PROGRAMELOR ACP ÎN TIMP UTIL şI ÎN MOD EFICACE: REALIZăRI ÎN RAPORT CU OBIECTIVELE PROPUSE ÎN 2007

Obiectivele EuropeAid, în ceea ce priveşte FED, sunt definite în:

- secţiunea ACP a Planului anual de gestiune al EuropeAid, şi

- în indicatorii de performanţă centrali relevanţi, aprobaţi de conducerea EuropeAid.

Următorul capitol prezintă cum au fost atinse sau depăşite aceste obiective.

5.1. Creşterea calităţii, impactului şi durabilităţii programelor

- Revizuirea tuturor programelor în fazele de identificare şi formulare

Grupurile de asigurare a calităţii (GAC) ale EuropeAid evaluează operaţiunile înainte ca acestea să fie implementate ( ex-ante ). În 2007, proporţia propunerilor de finanţare a crescut până la 91% din fondurile programate şi angajate în anul respectiv.

Tabelul 2: Revizuirea de către GAC a propunerilor de finanţare în cadrul FED, 2007 |

Faza ciclului de proiect | Indicator | 2006 | 2007 | % modificare, de la an la an |

Identificare | Fişe de identificare evaluate | Număr | 156 | 169 | 8% |

Valoare (MEUR) | 2276 | 1636 | - 28% |

Formulare | Propuneri de finanţare evaluate | Număr | 181 | 272 | 50% |

Valoare (MEUR) | 3094 | 3173 | 3% |

Propunerile de proiect sunt revizuite în faza de identificare şi formulare. De regulă, o analiză aprofundată în faza de identificare va reduce numărul de modificări care trebuie efectuate în faza ulterioară. În 2007, numărul revizuirilor ex-ante în faza de formulare a crescut în mod substanţial, reflectând numărul ridicat de decizii necesare pentru a se finaliza angajarea fondurilor restante din cel de-al 9-lea FED. În mod logic, proporţia revizuirilor realizate în faza de identificare a scăzut în valoare în măsura în care revizuirile din faza iniţială de identificare fuseseră deja realizate în anii precedenţi.

Pentru fiecare propunere evaluată de GAC, mai multe criterii sunt clasificate pe baza unor scoruri negative şi pozitive (A/B şi C/D), obiectivul fiind acela de a identifica în mod clar punctele slabe ale propunerii care vor face obiectul îmbunătăţirilor ulterioare.

Tabelul următor ilustrează faptul că evaluările realizate de GAC au contribuit la îmbunătăţirea calităţii propunerilor de proiect, între faza de identificare şi cea de formulare.

Tabelul 3: Impactul GAC asupra calităţii propunerilor de proiecte finanţate în cadrul FED, 2006-2007 -% punctaje pozitive şi negative acordate la fiecare stadiu al evaluării |

Categoria punctajului | 2006 | 2007 |

Identificare | Formulare | Identificare | Formulare |

Punctaje pozitive (A/B) | 90 | 95 | 92 | 94 |

Punctaje negative (C/D) | 10 | 5 | 8 | 6 |

Punctajele negative în GAC înseamnă că propunerile de proiect sunt fie aprobate, sub rezerva modificărilor, fie respinse pentru a li se aduce îmbunătăţiri viitoare înainte de a fi prezentate din nou în cadrul GAC. După faza de formulare, serviciile Comisiei continuă să îmbunătăţească propunerile, prin îndeplinirea recomandărilor GAC, înainte de începerea fazei de implementare.

- Continuarea acordării sprijinului bugetar şi sectorial, atunci când este cazul

În 2007, Comisia a aprobat sprijinul bugetar general pentru 38 de ţări în valoare de 415 milioane de euro şi sprijin bugetar sectorial în 16 ţări, totalizând 259 milioane de euro. Aceste sume reprezintă 11,4% şi respectiv 7% din angajamentele totale şi sunt foarte aproape de obiectivele fixate la începutul anului (10% şi, respectiv, 7%).

Tabelul 4: Noi programe de SBG şi SBS, 2007 (MEUR)[7] |

Tipul de program | Angajamente | Plăţi |

2006 | 2007 | % modificare | 2006 | 2007 | % modificare |

Sprijin bugetar general | 198 | 415 | +109% | 431 | 455 | +5,6% |

Sprijin bugetar sectorial | 414 | 259 | -37% | 207 | 129 | -38% |

Total | 612 | 674 | +10% | 638 | 584 | -8,5% |

În 2007, Comisia a avut următoarele iniţiative în domeniul sprijinului bugetar:

- a publicat orientări privind sprijinul bugetar general (în ianuarie 2007);

- a publicat orientări revizuite privind sprijinul pentru programele sectoriale (în iulie 2007);

- a continuat efectuarea exerciţiilor de evaluare a cadrului cheltuielilor publice (PEFA). Alte 15 ţări ACP au făcut obiectul exerciţiilor PEFA în 2007, ridicând numărul total de ţări la 54.

- a lansat două studii - unul referitor la utilizarea tranşei variabile în cadrul operaţiunilor de sprijin bugetar şi altul referitor la evaluarea coerenţei dintre evaluarea gestionării finanţelor publice (GFP) şi sprijinul acordat reformelor GFP;

- a experimentat folosirea monitorizării orientate pe rezultate (MOR) în domeniul programelor sectoriale, inclusiv a celor care folosesc sprijinul bugetar;

- a iniţiat activităţi pentru dezvoltarea unei metodologii coerente pentru evaluarea operaţiunilor de sprijin bugetar, ca urmare a evaluării mixte a sprijinului bugetar finalizate în 2006.

- Monitorizarea

În 2007, au fost monitorizate 544 de operaţiuni aflate în desfăşurare, cuprinzând proiecte naţionale şi regionale (cu componentele naţionale specifice), implementate în 77 ţări ACP şi TTPM. Acest exerciţiu a avut ca rezultat 600 de rapoarte de monitorizare. Bugetul total al operaţiunilor monitorizate a fost de 5 959 milioane euro, dintre care 5 551 milioane euro finanţaţi prin FED iar 408 milioane euro finanţaţi de la bugetul comunitar pentru ţările ACP .

Rezultatele MOR au indicat pentru anul 2007 existenţa unei cooperări foarte bune între CE şi ţările ACP, toate criteriile MOR (pertinenţa concepţiei, eficienţa, eficacitatea, impactul şi durabilitatea) având o medie generală de 2,66 în comparaţie cu cifra ţintă de 2,5 pentru proiectele care se desfăşoară conform planificării.

În plus, 49 de proiecte ale căror activităţi au fost finalizate cu 12-24 de luni înainte, au fost monitorizate ex-post. Rezultatele acestui exerciţiu, care a fost luat în considerare la elaborarea viitoarelor programe, au evidenţiat un scor general de 2,58 şi un scor de 2,6 în ceea ce priveşte eficacitatea, impactul şi relevanţa concepţiei proiectelor. Ambele scoruri se situează peste parametrul ţintă de 2,5.

- Evaluarea

În 2007, Comisia a finalizat 3 evaluări geografice având ca obiect ajutorul CE pentru ţările ACP (Mozambic, Comunitatea de Dezvoltare a Africii de Sud şi regiunea Pacificului) şi o evaluare tematică (dezvoltarea agricolă şi rurală), având ca obiect ţările ACP şi non-ACP. Principalele recomandări ale acestor evaluări sunt prezentate mai jos, cu privire la următoarele:

- strategia naţională pentru Mozambic: UE ar trebui să joace un rol strategic şi de coordonare în sectorul judiciar; UE ar trebui să sprijine mai mult „modelul preconizat” de descentralizare democratică; ar trebui să continue eforturile în direcţia creşterii proporţiei sprijinului bugetar general şi a sprijinului bugetar sectorial, precum şi sprijinul acordat guvernului Mozambicului în procesul de pregătire a politicii de dezvoltare a capacităţii naţionale;

- strategia regională pentru regiunea CDAS: depunerea eforturilor necesare în vederea integrării programelor indicative regionale şi a programelor indicative naţionale; orientarea spre folosirea fondurilor prin aplicarea procedurilor ţărilor care beneficiază de ajutor; acordarea de fonduri pentru a ajuta CDAS să-şi dezvolte propriile proceduri; instituirea unor reuniuni periodice ale delegaţiilor regionale în vederea abordării problemelor regionale; furnizarea de asistenţă sporită CDAS în exercitarea rolului de facilitare şi coordonare al acesteia;

- strategia regională pentru regiunea ACP din Pacific: consolidarea dialogului politic; creşterea eforturilor pentru sprijinirea regiunii Pacificului în rezolvarea problemelor de mediu şi a celor privind gestionarea resurselor naturale; îmbunătăţirea legăturilor între nivelurile regionale şi naţionale; stabilirea unor legături mai strânse între acordurile de finanţare şi rezultate şi îmbunătăţirea continuării şi monitorizării acestora;

- evaluarea tematică a cooperării CE în domeniul agriculturii şi dezvoltării rurale; redefinirea strategiilor şi priorităţilor în sectorul agricol; orientarea strategiei spre conceptul de gestionare integrată a spaţiului rural în domeniul dezvoltării rurale; acordarea de prioritate abordărilor axate pe sectoare şi trecerea la sprijinul bugetar sectorial atunci când este posibil; analizarea efectelor măsurilor compensatorii instituite pentru a atenua consecinţele reformei PAC asupra ţărilor ACP şi efectuarea unor evaluări de mediu strategice la nivel de documente de strategie de ţară, astfel cum prevede Directiva 2001/42.

În 2007, au fost finalizate doar 3 analize geografice privind regiunea ACP, în timp ce în 2006 au fost efectuate 7 asemenea evaluări. Unitatea de evaluare din cadrul EuropeAid nu gestionează doar evaluările pentru regiunea ACP (DEV), dar şi cele pentru spaţiul non-ACP (RELEX), inclusiv evaluările tematice şi sectoriale care adesea au ca obiect ambele regiuni, ceea ce explică faptul că numărul evaluărilor efectuate variază de la an la an.

În mod evident, durata evaluărilor sectoriale şi tematice este mai mare de un an şi este normal ca numărul evaluărilor realizate să varieze de la an la an, în funcţie de data iniţierii evaluării şi de complexitatea procesului.

5.2. Acordarea mai rapidă a ajutorului

Ca şi în 2006, FED şi-a atins majoritatea obiectivelor financiare stabilite pentru 2007.

Situaţia poate fi sintetizată după cum urmează:

Tabelul 5: Principalii indicatori de performanţă ai FED, 2003-2007 (MEUR) |

2003 | 2004 | 2005 | 2006 | 2007 |

Obiectiv | Situaţia actuală |

Angajamente pentru 2003 | 97 % | 96 % |

Angajamente pentru 2004 | 95 % | 97 % |

Angajamente pentru 2005 | 80 % | 72 % |

Angajamente pentru 2006 | 59 % | 65 % |

Angajamente pentru 2007 | 27 % | 30 % |

În vederea accelerării procesului de contractare, regulamentul financiar al celui de-al 9-lea FED[8] prevede aplicarea regulii „D+3” – angajamentele juridice individuale trebuie încheiate nu mai târziu de 3 ani de la data angajamentului financiar corespunzător al Comisiei. Tabelul de mai sus reflectă această situaţie, angajamentele individuale restante pentru 2003 şi 2004 fiind legate de credite alocate auditurilor finale, evaluărilor sau rezervelor pentru situaţii neprevăzute.

Plăţi

Plăţile FED au atins un total de 2 920 milioane euro , fiind cea mai mare sumă atinsă până în prezent (de exemplu, 2 826 milioane euro în 2006, 2 544 milioane euro în 2005).

Obiectivul iniţial pentru plăţi, stabilit în 2007 (3 136 milioane euro) a fost diminuat în contextul comunicării din octombrie adresată Consiliului, şi fixat la 3 005 milioane euro , pentru a lua în considerare, printre altele, faptul că alocările prevăzute - 100 milioane euro pentru iniţiativa HIPC şi 40 milioane euro alocaţi Fondului fiduciar pentru infrastructură UE-Africa – au fost amânate pentru 2008, ca urmare a întârzierii în îndeplinirea condiţiilor pentru efectuarea plăţilor şi a estimărilor privind o posibilă apariţie a unui deficit de flux numerar spre sfârşitul anului. De fapt, plăţile efective au atins 2 920 milioane euro şi ar fi fost cu 200 milioane euro mai mari, în absenţa deficitului de flux numerar.

Începând cu 1990, atât angajamentele globale cât şi plăţile au cunoscut un ritm constant de creştere, reflectând un ritm mai rapid de implementare:

[pic]

- Menţinerea unor RAL stabile, accentul fiind pus pe contracte şi pe angajamentele vechi şi inactive

5.2.1. Menţinerea unor RAL generale stabile

Angajamentele necheltuite (sau „RAL”, echivalentul pentru reste à liquider ) trebuie alocate în conformitate cu regulile bunei gestiuni financiare. Comisia monitorizează cu atenţie situaţia generală a angajamentelor necheltuite.

În 2007, RAL au crescut de la 10 281 milioane euro la 10 579 milioane euro (+2,9%). Creşterea RAL în raport cu 1.1.2007 poate fi explicată după cum urmează:

Soldul RAL la 1.1.2007 | 10,281 |

plus noile angajamente globale în 2007 | 3,636 |

minus dezangajări | 464 |

minus plăţile efectuate în 2007 | 2,920 |

plus ordinele de recuperare | 45 |

Soldul RAL la 31.12.2007 | 10,579 |

După cum rezultă din tabelul anterior, un impact important asupra creşterii RAL îl are nivelul ridicat al angajamentelor în 2007 (ca urmare a expirării clauzei de caducitate, la sfârşitul anului 2007).

- Prioritatea acordată implementării angajamentelor vechi şi inactive

Eforturile depuse în anii anteriori pentru accelerarea implementării continuă să dea rezultate bune.

De exemplu, timpul mediu necesar pentru implementarea proiectelor – măsurat ca raport între RAL şi nivelul plăţilor anuale – a scăzut cu 25 % în intervalul 2001 – 2007.

Tabelul 6: Număr mediu de ani necesar implementării proiectelor (raport între RAL şi nivelul plăţilor anuale) |

2001 | 2002 | 2003 | 2004 | 2005 | 2006 | 2007 |

4,96 | 4,5 | 4,2 | 4,0 | 4,1 | 3,6 | 3,6 |

În vederea stabilizării nivelului global al RAL, Comisia acordă o atenţie deosebită monitorizării angajamentelor vechi şi inactive, după cum rezultă mai jos:

Tabelul 7: Evoluţia RAL-urilor vechi şi inactive, 2006-2007 |

Indicator | Sold (MEUR) | Observaţii |

Nume | Definiţie | 31.12.06 | 31.12.07 |

Obiectiv | Situaţie |

RAL-uri vechi | Fonduri angajate > 5 ani în urmă, încă necheltuite | 822 | 860 | 903 | Vechile obiective RAL au fost, practic, atinse |

RAL-uri inactive | Fonduri angajate dar care nu au fost nici contractate şi nici cheltuite pe o perioadă > 2 ani | 276 | 250 | 100 | RAL inactive diminuate cu > 60% în 2007 |

RAL-urile vechi şi inactive reprezentau 1 098 milioane euro la sfârşitul lui 2006 şi 1 003 la sfârşitul lui 2007, adică s-au diminuat cu 10%.

Au fost depuse eforturi deosebite pentru dezangajarea la timp a tuturor angajamentelor restante care nu mai erau necesare, în vederea reangajării acestora la sfârşitul anului 2007. În acest sens, Comisia a definit un obiectiv privind dezangajarea, fixat pentru martie 2007. Acest obiectiv ambiţios a fost depăşit.

Tabelul următor ilustrează rezultatele pentru anii 2006 şi 2007.

Tabelul 8: dezangajări ale FED, 1.1.2006 - 31.3.2007 |

Indicator | Definiţie | Sumă (MEUR) |

2006 | 2007 |

Obiectiv (la 31.3.2007) | Situaţie (la 31.3.2007) |

Dezangajări | Fonduri anterior angajate dar necheltuite, în prezent disponibile pentru noi programe | 689 | 391 | 464 |

Anexele 1 şi 4 din documentul de lucru al serviciilor Comisiei prezintă defalcarea detaliată a evoluţiei fondurilor necheltuite începând din 2003, precum şi totalul sumelor neangajate şi al ordinelor de recuperare, sumele brute şi nete corespunzătoare angajamentelor, precum şi cele corespunzătoare plăţilor.

5.2.2. Distribuirea uniformă a angajamentelor de-a lungul anului (pentru evitarea „supraîncărcării” la sfârşit de an)

În pofida numărului mai ridicat de decizii luate pentru a finaliza angajarea celui de-al 9-lea FED, nivelul angajamentelor globale ale FED atins înainte de sfârşitul lunii septembrie a rămas la 58%, similar nivelului din anul anterior.

5.2.3. Stabex[9]

În 2007, Comisia a continuat să implementeze planul de acţiune pentru Stabex, care constă în aprobarea noilor cadre de obligaţie reciprocă (COR), în vederea mobilizării fondurilor restante în cadrul unor noi programe, adaptate nevoilor actuale, având ca obiectiv semnarea tuturor COR până la sfârşitul anului 2008. Tabelul următor prezintă situaţia provizorie a fondurilor Stabex gestionate de Comisie, la 31.12.2007.

Tabelul 9: Stabex - situaţia pentru 2006/2007 (EUR) |

2006 | 2007 |

Totalul fondurilor disponibile (acorduri de transfer+dobânzi) | 2 703 475 370 | 2 741 845 131 |

COR încheiate | 2 546 769 644 | 2 656 264 965 |

Fonduri pentru care vor trebui semnate COR (până la 31.12.2008) | 156 708 847 | 85 580 166 |

Fonduri mobilizate | 2 065 612 214 | 2 154 826 786 |

Conturi de securitate (de plătit până la 31.12.2010) | 191 602 109 | 99 609 288 |

În temeiul articolului 212 din Acordul de la Lomé IV, este necesar ca ordonatorii de credite la nivel naţional ai ţărilor ACP beneficiare ale fondurilor Stabex să prezinte un raport anual privind gestiunea financiară a fondurilor Stabex. La momentul finalizării prezentului raport sunt încă aşteptate unele din aceste rapoarte corespunzătoare anului 2007. După primirea şi analizarea tuturor informaţiilor, va fi furnizat un raport mult mai detaliat privind procesul de raportare a folosirii fondurilor Stabex în 2007.

5.3. Coordonarea şi armonizarea operaţiunilor cu alţi donatori

- Concentrarea sectorială a FED

Repartizarea sectorială a cheltuielilor FED pentru 2007 este următoarea:

Tabelul 10: Angajamente şi plăţi ale FED pentru sectorul OCDE-CAD, 2007 (MEUR)(*) |

Sector | Angajamente | Plăţi |

MEUR | % din total | MEUR | % din total |

Educaţie, sănătate, apă, sisteme primare de canalizare | 1.247 | 36% | 852 | 31% |

Transport, comunicaţii, energie | 751 | 22% | 799 | 28% |

Agricultură, pescuit, comerţ, industrie, turism | 373 | 11% | 274 | 10% |

Mediu, alte aspecte transversale | 324 | 9% | 156 | 5% |

Sprijin alimentar şi asistenţă generală pentru programe (**) | 461 | 13% | 557 | 19% |

Reducerea datoriei | 23 | 1% | - | 0% |

Altele, inclusiv sprijin pentru reconstrucţie | 261 | 7% | 134 | 5% |

Costuri administrative | 50 | 1% | 61 | 2% |

Total | 3 489 | 100% | 2 833 | 100% |

* Cifre provizorii

Fluxuri OA şi ODA bilaterale şi multilaterale

Facilitatea pentru pace nu este inclusă: angajamente = 147 milioane euro, plăţi = 86 milioane euro

** Sprijin alimentar şi asistenţă generală pentru programe

Angajamente meur | % din total | plăţi MEUR | % din total |

din care sprijin bugetar general | 415 | 12% | 455 | 16% |

din care ajutor alimentar/programe de securitate alimentară şi Stabex | 46 | 1% | 136 | 4% |

total | 461 | 13% | 557[10] | 19% |

- Finanţare prin intermediul organizaţiilor internaţionale

În 2007, contractele încheiate cu agenţiile din sistemul ONU şi cu Grupul Băncii Mondiale s-au ridicat la 432 milioane euro sau 11,3% din totalul contractelor în anul respectiv. Acest procent reflectă o tendinţă stabilă în intervalul 2005-2007.

În 2007, Comisia a contractat:

- 226 milioane euro cu Banca Mondială, dintre care 150 milioane euro au fost alocaţi protecţiei serviciilor de bază din Etiopia, inclusiv furnizarea de servicii de bază privind învăţământul primar şi secundar, sănătate, agricultură şi resurse naturale şi de apă de către guvernele subnaţionale, în acelaşi timp cu promovarea şi aprofundarea transparenţei şi responsabilităţii în furnizarea acestora.

- 205 milioane euro cu agenţiile din sistemul ONU, mai precis 71,5 milioane euro cu UNICEF, 47,6 milioane euro cu PNUD şi 11,7 milioane euro cu FAO.

La începutul lui 2007, s-a ajuns la un acord cu agenţiile din sistemul ONU privind orientările de raportare comune care să se aplice contractelor în desfăşurare.

Anexa 5 din documentul de lucru al serviciilor Comisiei prezintă cifrele detaliate privind contractele din 2007, plăţile şi sumele restante de plată către diferite agenţii ale ONU şi către Banca Mondială.

5.4. Asigurarea unui mediu eficace din punct de vedere al controlului şi al responsabilităţii

- Monitorizarea atentă a tranzacţiilor, utilizând eşantionarea

Activităţile de control ale EuropeAid se bazează pe regulamentele financiare aplicabile FED şi bugetului. Obiectivul este de a dispune de un sistem de control echilibrat care să permită atingerea obiectivelor în ceea ce priveşte legalitatea, regularitatea şi buna gestiune financiară. Mecanismul de control primar în ceea ce priveşte legalitatea şi regularitatea este reprezentat de controalele efectuate asupra fiecărei tranzacţii înainte de autorizarea acesteia. Controalele ex-ante sunt importante întrucât previn erorile şi datorită lor se evită recurgerea la acţiuni corective ex-post , acoperind atât aspectele financiare, cât şi cele operaţionale ale tranzacţiilor.

Mecanismul de control primar este completat de controalele ex-post , precum şi de audituri suplimentare.

Sistemul de control ex-post a suferit o schimbare structurală în 2005 şi o perfecţionare din punct de vedere metodologic în 2006, însă nu a mai fost modificat în 2007 care a reprezentat mai degrabă un an de consolidare a schimbărilor anterioare.

Obiectivul este de a desfăşura controale ex-post asupra a 1% din tranzacţiile EuropeAid (plăţi, ordine de recuperare şi autorizări de prefinanţare, pentru FED şi buget reunite), cu respectarea unui prag minim în ceea ce priveşte numărul absolut de tranzacţii care trebuie verificate. Fiecare tranzacţie este analizată în vederea depistării problemelor sistemice, precum şi a depistării şi corectării oricăror anomalii financiare care ar putea genera plăţi, recuperări sau autorizări excedentare sau insuficiente.

Dintr-un număr de 18 718 de tranzacţii de bază, în valoare de 961 027 683 euro, au fost selectate pentru control 142 de tranzacţii (0,75% din numărul total), iar controalele trebuiau finalizate până la sfârşitul lunii aprilie 2008 pentru toate tranzacţiile selectate. Aceasta indică faptul că numărul total de erori este relativ scăzut şi fără un impact financiar major.

Tabelul 11: controlul ex-post al tranzacţiilor (FED şi buget) în 2007 - status quo în februarie 2008 |

Număr de tranzacţii | % din totalul tranzacţiilor |

Totalul tranzacţiilor | 18718 | 100% |

Tranzacţii pentru care au fost prevăzute controale | 142 | 0,75% |

- Controale finalizate (tranzacţii ianuarie-octombrie 2007) | 119 | 0,63% |

- Controale de efectuat până la sfârşitul lunii aprilie 2008 (tranzacţii iulie-decembrie 2007) | 23 | 0,12% |

În plus, Comisia:

- a efectuat controale ex-post în cazul a 26 de tranzacţii efectuate de ordonatorul de credite în pofida rezervelor exprimate de ofiţerul de verificare financiară, 11 au fost legate de plăţi, celelalte de aspecte contractuale sau achiziţii. Procedura de derogare a fost utilizată mai puţin în 2007 decât în 2006 (39 de tranzacţii);

- a examinat tranzacţiile şi controalele interne in situ , în trei delegaţii ACP identificate pe baza unei analize de risc. Mandatul acestor misiuni este revizuit anul acesta pentru o mai bună armonizare la nivel central. De obicei, sunt planificate 4 misiuni de verificare. În 2007 au fost desfăşurate 3 misiuni din cele 4 planificate, în Angola, Republica Democrată Congo şi Guineea Bissau.

- Planuri de audit anual

Planul de audit anual, stabilit în urma unei analize de risc, este implementat sub responsabilitatea serviciilor relevante, la sediul central şi în delegaţii. Acesta vizează asigurarea unui nivel de siguranţă suplimentar celui oferit de auditurile obligatorii. Prin urmare, auditurile sunt complet integrate în ciclul de gestionare a proiectului.

În vederea consolidării controlului central asupra activităţilor de audit, EuropeAid efectuează o analiză a rapoartelor de audit finalizate în cursul anului, legată de auditurile incluse în planul de audit anual. Principalele rezultate pentru 2007 au relevat că, în general, cheltuirea fondurilor s-a efectuat în conformitate cu clauzele şi condiţiile acordului iar erorile, neregularităţile şi fraudele au fost prevenite prin desfăşurarea de controale interne.

Dată fiind varietatea rapoartelor de audit, compararea acestora a fost dificilă. Mandatul standard publicat de EuropeAid în septembrie 2007 va permite remedierea acestor diferenţe şi creşterea calităţii rapoartelor (întrucât obiectivele specifice şi sarcinile care trebuie efectuate sunt detaliate în acest mandat) şi va facilita compararea acestora (baza va fi aceeaşi).

- Conformitatea cu cei patru piloni

Analiza de conformitate a procedurilor organizaţiilor internaţionale cu standardele acceptate la nivel internaţional a fost realizată pentru Banca Mondială, 12 organizaţii din sistemul ONU (PNUD, OMS, FAO, UNHCR, UNFPA, WFP, UNMAS, UNCTAD, UNRWA, UNICEF, IFAD şi UNOPS), precum şi pentru alte organizaţii internaţionale, inclusiv organizaţiile regionale ACP. Analizele ONU cuprind mai mult de 97% din contribuţiile EuropeAid la aceste organizaţii semnatare ale FAFA.

Rezultatele acestei analize sunt satisfăcătoare, reflectând faptul că, în general, organizaţiile respectă standardele identificate pentru cele 4 criterii de la articolul 53 litera (d) din Regulamentul financiar pentru bugetul general (contabilitate, audit, control intern, achiziţii). Atunci când analizele au reflectat faptul că anumite organizaţii ACP nu respectă în totalitate standardele identificate, acordurile cu respectivele entităţi au fost modificate în mod corespunzător înainte de semnare.

5.5. Punerea în aplicare a unei politici active în domeniul resurselor umane şi îmbunătăţirea procedurilor interne

- Punerea în aplicare a unei politici active în domeniul resurselor umane

În urma evaluării volumului de lucru, în 2007, la sediul AIDCO, au putut fi recrutaţi 11 agenţi contractuali suplimentari. Cu toate că aceasta a atenuat problemele legate de deficitul de personal, volumul de lucru individual în cadrul Direcţiei C rămâne ridicat. Delegaţiile din statele ACP au continuat să-şi desfăşoare activitatea cu efective reduse.

Tabelul 12: Procentajul de posturi vacante la nivelul EuropeAid: la sediul direcţiei ACP şi în delegaţiile ACP, 2006-2007 |

Locaţia | Categorie de personal | Procentaj de posturi vacante la sfârşitul anului |

2006 | 2007 |

Delegaţii ACP | funcţionari | 7% | 4% |

alt personal | 9% | 10% |

Sediul (direcţia ACP) | funcţionari | 0% | 2,6% |

alt personal | 1% | 4,4% |

Numărul posturilor vacante la sfârşit de an este mai ridicat, creează perturbări şi se datorează în principal procedurilor de recrutare în desfăşurare.

- Dezvoltarea în continuare a sistemelor de informaţii şi îmbunătăţirea sistemelor de contabilitate

În vederea remedierii dificultăţilor continue legate de finalizarea integrării FED în CRIS şi ABAC, a fost instituit un plan special de acţiune pentru a atinge un nivel operaţional începând cu exerciţiul pe 2009. Dezvoltările sunt accelerate pentru toate modulele, sunt în curs de planificare sesiuni de pregătire, iar operaţionalizarea integrală a sistemului este preconizată la puţin timp după închiderea conturilor pentru anul 2008.

[1] JO L 83, 1.4.2003, p. 1.

[2] Decizia 2005/446/CE, JO L 247, din 18.6.2005, p. 19

[3] Anexa Ib astfel cum apare în Anexa la Decizia nr. 1/2006 a Consiliului de Miniştri ACP-EC (JO L 247, 9.9.2006. p. 22).

[4] Decizia 2007/792/CE, JO L 320/31, din 6.12.2007

[5] La secţiunile patru şi cinci, cifrele privind angajamentele şi plăţile reflectă o corecţie pe care Comisia a efectuat-o în 2004 la cifrele privind plăţile Stabex realizate între 2002 şi 2004.

[6] În cuprinsul acestui raport cifrele includ capitalul de risc şi subvenţiile pentru dobânda aferentă acordate de Banca Europeană de Investiţii (BEI) în cadrul FED 7-8 (întrucât Comisia deţine responsabilitatea contabilă pentru aceste fonduri) şi exclud Facilitatea de investiţii a BEI, finanţată din cel de-al nouălea FED, deoarece BEI deţine responsabilitatea contabilă pentru această facilitate.

[7] Datele folosite în tabelul de faţă sunt provizorii.

[8] JO L 83, 1.4.2003, p. 1.

[9] Stabex a fost instrumentul financiar creat prin Convenţia de la Lomé (articolele 186-212) menit să compenseze instabilitatea veniturilor ţărilor ACP provenite din operaţiuni de export. Acordul de la Cotonou a înlocuit Stabex cu un nou instrument, denumit Flex.

[10] Această sumă include cifrele Stabex, precum şi cele privind ajutorul alimentar, însă exclude compensaţiile pentru pierderi, reducerea datoriei şi ajutorul de urgenţă, contrar cifrei corespunzătoare plăţilor de 455 milioane euro - prezentată în tabelul 4.